E-Gitarre
En elektrischi Gitarre (au E-Gitarre oder Stromgitarre) isch e Gitarre, wo für elektrischi Doonabnaam entwigglet worde isch. Im Geegesatz zur akustische Gitarre brucht si primär en elektrische Versterker und nid en akustische Klangkörper zum d Schwingige vo de Saite z versterke. Eso si die verschiidenste Bauforme mööglig worde, und bi vile von ene isch s bsundrigs liicht d E-Gitarre z spiile.

D Entwigglig vo dr E-Gitarre isch drvo cho, ass d Muusiker mit dr Gitarre lüter häi welle spiile, wil d Gitarriste im Dschääs mit iire räin akustische Instrumänt sich nume schlächt gege Bloosinstrumänt oder au nume en äinzelns Klavier häi chönne duuresetze. Eso het sich d E-Gitarre Schritt um Schritt us dr bekannte akustische Gitarre entwigglet. Dorum wird under em Begriff E-Gitarre im witere Sinn die ganzi Bandbräiti vo akustische (Dschääs-)Gitarre mit aabautem Doonabnäämer uf dr äinte Site und Gitarre ooni Resonanzkörper uf dr andere Site verstande. Zwüsche deene bäide Extreem git s e Hufe Mischforme, und die wärde mäistens as „halbakustischi“ E-Gitarre oder Halbresonanzgitarre bezäichnet.

Litratuur 
 Tony Bacon: Gitarrenklassiker. Alle Modelle und Hersteller. Premio, Münster 2007, ISBN 978-3-86706-050-9.  
 Christoph Reiß: Guitar Recording. Wizoo Publishing GmbH, Bremen 2010, ISBN 978-3-934903-75-3 (mit CD).
 John Schneider: The Contemporary Guitar (= The new Instrumentation. Bd. 5). University of California Press, Berkeley CA u. a. 1985, ISBN 0-520-04048-1 
 Manfred Zollner: Physik der Elektrogitarre.

Weblingg 

 Stringworks Gitarre Onläin-Magazin mit Infos über e Ufbau und Gschicht, Workshops, Theorii und Spiiltechnik
 Die ersti E-Gitarre vom Paul Bigsby
 Gitarrenelektronik.de – Doonabnäämer, Äigeschafte und Schaltige
 D Elektrogitarre
 E-Gitarre-Wörterbuech
 E-Gitarre, E-Bass - Know-how, Tipps und Tricks

Saiteinstrumänt
Zupfinstrumänt
Elektrofoon